cyanic-selkie/wikianc huggingface dataset:
สวนหว่างซือ
ประวัติ
ช่วงศตวรรษที่ 18 สวนหว่างซือได้รับการยอมรับในความมีชื่อเสียงด้านดอกโบตั๋น (peonies) เฉียนต้าซิน (Qian Daxin) ระบุไว้ในจดหมายเหตุสวนหว่างซือ (Notes on the Master of Nets Garden) ของเขาว่า "เป็นการผสมผสานอันรื่นรมย์ของหมู่บ้านและเมือง (A good integration of the delights of the village and town)" นักวิจารณ์สมัยใหม่ เฉินฉงซู (Chen Congzhou) ก็ได้กล่าวถึงสวนนี้ไว้ในหนังสือสวนจีนโบราณที่มีชื่อเสียง (Famous Classical Gardens of China) ว่าเป็นสวนที่ดีที่สุดของศิลปะสวนจีนโบราณ
การออกแบบ
พื้นที่สวนทั้งหมดประมาณ 5,400 ตารางเมตร ซึ่งแบ่งพื้นที่เป็นส่วนตะวันออกและตะวันตก สวนตะวันออกประกอบด้วยอาคารที่พักอาศัย ในขณะที่บริเวณสวนจะอยู่ทางฝั่งตะวันดก
สวนตะวันออกที่เป็นส่วนที่พักอาศับ ประกอบด้วยโถงต่างๆ เรียงรายตามลำดับถึง 4 โถง รวมถึงสวน 4 แห่ง ส่วนสวนตะวันตกประกอบด้วยอาคารต่างๆ ล้อมรอบสระเมฆสีกุหลาบ (Rosy Cloud Pool) ขนาดพื้นที่ 334 ตารางเมตร ประดับด้วบหินและต้นไม้ต่างๆ ที่สร้างสรรค์ความงามให้แก่สวนหว่างซือ และสร้างมุมมองที่เป็นตัวแทนของหลายๆ ฤดู มีศาลาแปดหลี่ยมริมมสระน้ำ องค์ประกอบที่โดดเด่นสองส่วนคือ ต้นสนไซปรัสโบราณตั้งแต่สมัยราชวงศ์หมิง (Barrier of Cloud grotto) และสนที่มีอายุหลายร้อยปี พื้นที่ทางทืศใต้ของสระน้ำเคยถูกใช้เป็นที่สังสรรค์พบปะ ส่วนพื้นที่ทางทิศเหนือของสระน้ำเคยถูกใช้เป็นสถานที่เรียนรู้ อาคารต่างๆ โดยรอบสระน้ำถูกจัดวางให้อยู่ใกล้กับน้ำมาก โดยอาคารขนาดเล็กจะตั้งอยู่บนโขดหินหรือยื่นลงไปในน้ำ ส่วนอาคารขนาดใหญ่จะมีสวนเล็กๆ กั้นระหว่างอาคารและสระน้ำ
ปลาจิ้มฟันจระเข้ลายด่าง
ปลาจิ้มฟันจระเข้ลายด่าง (Scribbled pipefish; ) ปลาทะเลชนิดหนึ่ง ในวงศ์ปลาจิ้มฟันจระเข้และม้าน้ำ (Syngnathidae)
เป็นปลาจิ้มฟันจระเข้ชนิดหนึ่ง มีลำตัวเรียวยาว จะงอยปากสั้น ตาโต ครีบหลังอยู่ตอนกลางลำตัว ครีบหางเล็กปลายมน ครีบอกเล็ก ตามลำตัวเป็นสันเล็ก ๆ เป็นปล้องตลอดลำตัวไปจนโคนหาง มีลำตัวสีเทาอมเขียวหรือสีฟ้า และมีลายเส้นเป็นสีคล้ำหรือดำ ครีบต่าง ๆ ใสโปร่งแสง ครีบหางสีแดงเรื่อ ๆ
มีความยาวประมาณ 10 เซนติเมตร พบยาวเต็มที่ได้ถึง 19.8 เซนติเมตร ในตัวผู้ อาศัยอยู่ตามกอสาหร่ายหรือกองหินใต้น้ำ หรือแนวปะการัง ในแถบอินโด-แปซิฟิก ตั้งแต่แอฟริกาตะวันออก จนถึงวานูอาตู ในน่านน้ำไทยพบได้ทั้งฝั่งอ่าวไทยและทะเลอันดามัน จัดเป็นปลาที่พบได้ไม่บ่อยนัก
เป็นปลาที่กินแพลงก์ตอนสัตว์เป็นอาหาร ตัวผู้จะเป็นฝ่ายฟักไข่โดยติดไว้ที่หน้าท้องเป็นแพ โดยทุก ๆ เช้า ตัวเมียที่มีไข่เต็มท้องจะออกมาจากที่อาศัยเพื่อว่ายคลอเคลียกับตัวผู้เพื่อทำความคุ้นเคย ทั้งคู่จะว่ายพันกันไปมา และตัวผู้จะใช้โอกาสนี้ย้ายไข่ของตัวเมียมาไว้ที่หน้าท้องของตัวเอง โดยไข่ใช้เวลาฟักเป็นตัว 10 ตัว ซึ่งตัวเมียสามารถผลิตไข่ชุดใหม่ได้เลยภายใน 20 วัน ดังนั้นปีหนึ่ง ๆ ปลาจิ้มฟันจระเข้ลายด่างจึงสามารถผลิตลูกได้เยอะมาก
ปลาจิ้มฟันจระเข้ลายด่างสามารถเรืองแสงชีวภาพ (biofluorescence) กล่าวคือเมื่อส่องด้วยแสงสีน้ำเงินหรืออัลตราไวโอเลต ปลาจะเปล่งแสงกลับออกมาเป็นสีเหลือง ซึ่งมีลักษณะที่แตกต่างจากการส่องด้วยแสงสีขาว การเรืองแสงชีวภาพอาจช่วยในการสื่อสารและการพรางตัว
นิยมเลี้ยงกันเป็นปลาสวยงาม
หน่วยชาลดัก
หน่วย 5101 เป็นที่รู้จักในชื่อ ชาลดัก (שלדג, นกกระเต็นน้อย) เป็นหน่วยคอมมานโดชั้นยอดของกองทัพอากาศอิสราเอล และเป็นกองกำลังคอมมานโดรบพิเศษหลัก ของหน่วยรบพิเศษประเทศอิสราเอล
ได้แรงบันดาลใจจากหน่วยปฏิบัติการพิเศษทางอากาศ (เอสเอเอส) มีความชำนาญพิเศษด้านคอมมานโดและปฏิบัติการข่าวกรองทางลึกภายในอาณาเขตศัตรู
ประวัติ
ก่อตั้งขึ้นในช่วงหลังสงครามยมคิปปูร์ พ.ศ. 2517 โดยมูกี เบตเซอร์ ทหารผ่านศึกหน่วยลาดตระเวนกองเสนาธิการ เริ่มแรกหน่วยชาลดักได้ปฏิบัติการภายใต้สังกัดกองร้อยสำรองหน่วยลาดตระเวนกองเสนาธิการ เวลาต่อมาได้โอนย้ายกำลังหน่วยไปสังกัดกับกองทัพอากาศอิสราเอล
หน่วยชาลดักมีการดำเนินภารกิจเพื่อการส่งกำลังเข้าทำการรบเพื่อต่อต้านข้าศึกในเขตสภาพแวดล้อมของฝั่งศัตรู การลาดตระเวนพิเศษ การบุกเบิกจู่โจมหรือบุกเบิกพื้นที่ทางอากาศ และปฏิบัติการคอมมานโด อาวุธประจำกายของสมาชิกหน่วยได้แก่ ปืนเล็กยาวจู่โจม มีการใช้เอ็ม 16​ หรือ เอ็ม 4 คาร์บินประกอบกับเครื่องยิงลูกระเบิด เอ็ม 203 ในภารกิจพิเศษ, ปืนพกกล็อก 17 และ กล็อก 19, เมาเซอ เอสอาร์ 82/66 ใช้เป็นปืนไรเฟิลซุ่มยิง
เข็มหน่วยและตราสัญลักษณ์
เข็มกำลังรบหน่วยและตราสัญลักษณ์หน่วยถูกออกแบบเมื่อปี 1987 ขณะที่อาวีฮู เบน นัน ดำรงตำแหน่งผู้บัญชาการกองทัพอากาศอิสราเอล ส่วนประกอบเข็มกำลังรบหน่วยประกอบด้วย นกกระเต็นน้อย, ปีก, และดาราแห่งดาวิด ชื่อของหน่วยมีที่มาจากการได้เห็นคำคมของ เดวิด สเตียร์ลิง ผู้ก่อตั้งหน่วยปฏิบัติการพิเศษทางอากาศบริติช ได้กล่าวว่าหน่วยของเขาจะจัดการศัตรูเฉกเช่นที่นกกระเต็นน้อยได้จัดการเหยื่อของมัน
อานันท์ ว่อง
อานันท์ ว่อง (จีน: 黃立賢; พินอิน: Wong Lap Yin; ; เกิด 1 ตุลาคม พ.ศ. 2541) เป็นนักแสดงลูกครึ่งไทย-ฮ่องกง มีชื่อเสียงจากการรับบท "วี" ในโปรเจกต์มินิซีรีส์ En Of Love รักวุ่น ๆ ของหนุ่มวิศวะ ตอน กลรักรุ่นพี่ ปัจจุบันเป็นนักแสดงอิสระ
วัยเด็กและการศึกษา
อานันท์ ว่อง หรือ หยิ่น เกิดเมื่อวันที่ 1 ตุลาคม พ.ศ. 2541 เขาเป็นบุตรคนสุดท้องในครอบครัว   เกิดที่จังหวัด กรุงเทพมหานคร เขตบางบอน-หนองแขม มีพี่ชาย 1 คน พ่อของเขาเป็นชาวฮ่องกง ส่วนแม่นั้นเป็นชาวไทย มารดาของ อานันท์ เป็นคนชาวจังหวัดเชียงราย เขาสำเร็จการศึกษาระดับชั้นมัธยมศึกษาจากโรงเรียนสารสาสน์วิเทศบางบอน กรุงเทพมหานคร ปัจจุบันสำเร็จการศึกษาระดับปริญญาตรี จากคณะวิศวกรรมศาสตร์ สาขาวิศวกรรมคอมพิวเตอร์ มหาวิทยาลัยศรีนครินทรวิโรฒ องครักษ์ เกียรตินิยมอับดับ 1
งานพิธีกร
ปีพ.ศ. 2563 อานันท์ ได้รับโอกาสในการเป็นพิธีกรรายการ WxY ร่วมกับ วนรัตน์ รัศมีรัตน์ ทางยูทูบ ช่อง Rookie Thailand
ปลายปี 2564 เขาได้รับโอกาสทำรายการร่วม 1 รายการ ได้แก่ Laneige weekend with yinwar และยังเปิดช่องยูทูบเป็นของตัวเอง ชื่อว่า "ANAN WONG" โดยดำเนินรายการเป็นพิธีกรเดี่ยวในรายการ หยิ่นหยาง
งานแสดง
ปี พ.ศ. 2563 อานันท์ เป็นที่รู้จักจากโปรเจกต์มินิซีรีส์วาย ในโปรเจกต์ซีรีส์ รักวุ่น ๆ ของหนุ่มวิศวะ โดยอานันท์รับบทนักแสดงนำในตอนที่ 2 ชื่อว่า "กลรักรุ่นพี่" สร้างโดย นันทฤทธิ์ ธรรมประชา, กานต์พิชชา สินเลิศพัฒนะ ร่วมกับ Studio WabiSabi นำแสดงโดยอานันท์ ว่อง และวนรัตน์ รัศมีรัตน์ โดยทำสถิติสูงสุดกับการติดเทรนด์ทวิตเตอร์ อันดับ 1 ทั้งในประเทศไทยและระดับโลก ด้วยการมียอดทวิตและยอดรีทวิตหลักล้าน ต่อมาในปี พ.ศ. 2564 มีผลงานเรื่อง ครั้งหนึ่งที่รัก TheBestStory สร้างโดย Rookie Thailand นำแสดงโดย อานันท์ ว่อง ร่วมกับวนรัตน์ รัศมีรัตน์ ปี 2565 อานันท์ ได้กลับมาอีกครั้งในโปรเจคซีรีส์ WeTV ORIGINAL เรื่อง กลรักรุ่นพี่ ที่ขยายเพิ่มเติมจากซีรีชุดแจ้งเกิด ผลิตโดย WeTV นำแสดงโดยอานันท์ ว่อง และวนรัตน์ รัศมีรัตน์ เตรียมออกอากาศในเดือน มิถุนายน 2565 ทาง WeTV นอกจากนี้ยังมีผลงานภาพยนตร์สยองขวัญแนวตลก ผ้าผีบอก เข้าฉายในวันที่ 23 มิถุนายน พ.ศ. 2565
ธุรกิจส่วนตัว
วันที่ 27 เมษายน พ.ศ. 2565 อานันท์ ได้เปิดตัวแบรนด์เครื่องประดับของตนเอง ภายใต้ชื่อ "ANWYLL"
อ้างอิง
25. https://twitter.com/shiba_baka/status/1268090802418393089?t=Ygj5A4AHZcrvJ-4WWnHI2Q&s=19
ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร
ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร เป็นศูนย์กลางในการศึกษาวิจัยและให้บริการรักษาด้านโรคหัวใจในระดับภูมิภาคภาคเหนือตอนล่าง โดยเป็นหน่วยงานในสังกัดคณะแพทยศาสตร์ มหาวิทยาลัยนเรศวร มีสถานที่ดำเนินงาน ณ โรงพยาบาลมหาวิทยาลัยนเรศวร อำเภอเมืองพิษณุโลก จังหวัดพิษณุโลก
ประวัติ
ศูนย์โรคหัวใจภาคเหนือตอนล่างได้จัดตั้งขึ้นสืบเนื่องมาจากมหาวิทยาลัยนเรศวรได้มีการจัดการศึกษาสาขาวิชาแพทยศาสตร์และสาขาวิชาด้านวิทยาศาสตร์สุขภาพอื่นๆ โดยมีการจัดตั้งคณะแพทยศาสตร์ คณะทันตแพทยศาสตร์ คณะเภสัชศาสตร์ คณะสหเวชศาสตร์ คณะพยาบาลศาสตร์ และคณะวิทยาศาสตร์การแพทย์  จึงมีความพร้อมในด้านอาคารสถานที่และบุคลากรที่จะให้การสนับสนุนการจัดตั้งศูนย์โรคหัวใจได้ ทางสภามหาวิทยาลัยนเรศวรจึงมีมติให้จัดตั้งศูนย์โรคหัวใจภาคเหนือตอนล่าง เมื่อปี พ.ศ. 2543 ณ สถาบันวิจัยทางวิทยาศาสตร์สุขภาพ มหาวิทยาลัยนเรศวร (ในขณะนั้น) ซึ่งเป็นสถานที่หลักในการปฏิบัติงานในด้านการเรียนการสอน และการวิจัยทางด้านคลินิกของคณะต่างๆ ทางวิทยาศาสตร์สุขภาพ  โดยแบ่งเนื้อที่บางส่วนของอาคารสถาบันวิจัยทางวิทยาศาสตร์สุขภาพให้เป็นสถานที่ตั้งของศูนย์โรคหัวใจ โดยให้เกิดการพัฒนาด้านความรู้ตลอดจนเทคโนโลยีทางการแพทย์ด้านการตรวจวินิจฉัย รักษา การเรียนการสอน และศึกษาวิจัยให้มีคุณภาพตามมาตรฐานสากลเป็นที่ยอมรับในระดับภูมิภาคและนานาชาติ ทั้งนี้ในเรื่องของบุคลากรทางการแพทย์จะดำเนินการโดยใช้บุคลากรที่เป็นอาจารย์จากคณะแพทยศาสตร์และคณะอื่นๆ เช่น อายุรแพทย์โรคหัวใจ กุมารแพทย์โรคหัวใจ ศัลยแพทย์หัวใจและทรวงอก จากคณะแพทยศาสตร์ นักเทคนิคการแพทย์ นักกายภาพบำบัด นักเทคโนโลยีหัวใจและทรวงอก และ นักรังสีเทคนิค จากทั้งคณะแพทยศาสตร์และคณะสหเวชศาสตร์  รวมทั้งเภสัชกร จากคณะเภสัชศาสตร์ด้วย
ต่อมาเมื่อสถาบันวิจัยทางวิทยาศาสตร์สุขภาพ มหาวิทยาลัยนเรศวร ได้เปลี่ยนมาเป็นโรงพยาบาลมหาวิทยาลัยนเรศวร สังกัดคณะแพทยศาสตร์ เมื่อปี พ.ศ. 2548 ศูนย์โรคหัวใจภาคเหนือตอนล่างจีงเป็นหน่วยงานในคณะแพทยศาสตร์ มหาวิทยาลัยนเรศวร และมีการพัฒนาต่อมาอย่างต่อเนื่อง จนปัจจุบันเป็นศูนย์รับส่งต่อผู้ป่วยทางโรคหัวใจในเขตภูมิภาคภาคเหนือตอนล่างทั้งหมด
ห้องปฏิบัติการด้านโรคหัวใจ
ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร มีห้องปฏิบัติการด้านโรคหัวใจได้แก่ ห้องปฏิบัติการสวนหัวใจและหลอดเลือด (Cadiac Catheterization Laboratory) ห้องผ่าตัด (Operation Room) และห้องพักผู้ป่วยวิกฤตโรคหัวใจ (CCU) เป็นต้น
Dictyolimon
ถิ่นกำเนิดคืออัฟกานิสถานตะวันออกถึงปากีสถานตะวันตก
สปีชีส์ในสกุล ได้แก่:
Dicraspidia
Dicraspidia เป็นสกุลของพืชดอกที่อยู่ในวงศ์ Muntingiaceae มีเพียงสปีชีส์เดียวคือ Dicraspidia donnell-smithii.
ถิ่นกำเนิดของมันคืออเมริกากลาง
ฟุตบอลทีมชาติตรินิแดดและโตเบโก
ฟุตบอลทีมชาติตรินิแดดและโตเบโก เป็นทีมฟุตบอลตัวแทนของสาธารณรัฐตรินิแดดและโตเบโกในการแข่งขันฟุตบอลระหว่างชาติ บริหารงานโดยสมาคมฟุตบอลตรินิแดดและโตเบโก (TTFA) โดยเป็นสมาชิกของคอนคาแคฟ และสหภาพฟุตบอลแคริบเบียน
นอกจากนี้ทีมชาติตรินิแดดฯยังเข้าร่วมการแข่งขันฟุตบอลระดับทวีปอย่าง คอนคาเคฟ โกลด์คัพ และการแข่งขันในระดับภูมิภาคอย่าง แคริบเบียน คัพ ซึ่งทีมชาติตรินิแดดและโตเบโก จัดว่าเป็นทีมชาติที่ประสบความสำเร็จมากที่สุดในกลุ่มประเทศแถบทะเลแคริบเบียน เมื่อชนะเลิศการแข่งขันแคริบเบียน คัพ ถึง 8 สมัย และได้ตำแหน่งรองชนะเลิศอีก 5 สมัย ได้รับการจารึกไว้ว่าครองสถิติชนะเลิศมากที่สุดในการแข่งขันรายการนี้
โดยในการแข่งขัน แคริบเบียน คัพ 2014 รอบสุดท้ายที่เมืองมอนเตโก เบย์ ประเทศจาเมกา ในวันที่ 10 - 17 พฤศจิกายน 2014 ทีมชาติตรินิแดดและโตเบโกได้ตำแหน่งรองชนะเลิศ หลังดวลจุดโทษแพ้ทีมชาติจาเมกา ในนัดชิงชนะเลิศ โดยเป็นการได้ตำแหน่งรองชนะเลิศรายการนี้เป็นสมัยที่ 5
สำหรับฉายา เดอะ โซก้า วอริเออร์ส ของทีมชาติตรินิแดดและโตเบโกนั้น คำว่า โซก้า หมายถึง โซก้า มิวสิค เป็นดนตรีพื้นเมืองอันเป็นเอกลักษณ์และมีต้นกำเนิดมาจากประเทศตรินิแดดและโตเบโก ดนตรีประเภทนี้เป็นที่นิยมอย่างมากในกลุ่มประเทศแถบแคริบเบียน
ฟุตบอลโลก 2006
ทีมชาติตรินิแดดและโตเบโก ผ่านเข้าไปเล่นฟุตบอลโลกได้เป็นครั้งแรกในประวัติศาสตร์ในการแข่งขัน ฟุตบอลโลก 2006 ที่ประเทศเยอรมัน ภายใต้การคุมทีมของลีโอ บีนฮัคเคอร์ โค้ชชาวฮอลแลนด์ ที่ได้เรียกตัวผู้เล่นประสบการณ์สูงอย่างดไวต์ ยอร์ก และ รัสเซลล์ ลาตาปี ให้กลับมารับใช้ชาติอีกครั้ง และสามารถคว้าอันดับ 4 ในการแข่งขันรอบคัดเลือกโซนคอนคาแคฟ รอบสุดท้าย ได้สำเร็จ โดยต้องไปเล่นเพลย์ออฟ กับทีมชาติบาห์เรน จากทวีปเอเชีย เพื่อหาทีมสุดท้ายที่จะได้เข้าร่วมฟุตบอลโลก
ในการแข่งขันรอบเพลย์ออฟนัดแรกที่สนามกีฬาเฮสลีย์ ครอว์ฟอร์ด ทั้งสองทีมเสมอกันไป 1-1 และในเกมส์นัดที่สองที่สนามกีฬาแห่งชาติบาห์เรน เมืองริฟฟา ทีมชาติตรินิแดดและโตเบโกสามารถบุกมาเอาชนะได้ 1-0 จากลูกโหม่งของ เดนิส ลอว์เรนซ์ นักเตะจากสโมสรเร็กซ์แฮม ถือเป็นประตูชัยที่พาตรินิแดดฯเข้าไปเล่นฟุตบอลโลกได้เป็นครั้งแรกในประวัติศาสตร์
วันที่ 10 มิถุนายน ปี 2006 ทีมชาติตรินิแดดและโตเบโก ลงแข่งขันในฟุตบอลโลกรอบสุดท้ายเป็นนัดแรก โดยเป็นเกมส์รอบแบ่งกลุ่มระหว่างทีมชาติตรินิแดดฯและทีมชาติสวีเดน ที่สนามเว็สท์ฟาเลินชตาดีอ็อน เมืองดอร์ทมุนท์ เกมนัดดังกล่าวจบลงด้วยผลเสมอ 0 - 0 โดย เอเวรี่ จอห์น กองหลังทีมชาติตรินิแดดและโตเบโก จากสโมสรนิว อิงแลนด์ เรฟโวลูชั่น โดนใบแดงในครึ่งหลัง
เกมส์ในรอบแบ่งกลุ่มอีก 2 นัดที่เหลือ ทีมชาติตรินิแดดฯ แข่งกับทีมชาติอังกฤษ ที่สนามแฟรงเกนชตาดิโยน เมืองเนือร์นแบร์ก โดยแพ้ 2-0 และพบกับทีมชาติปารากวัย ที่สนามฟริตซ์ วอลเตอร์ เมืองไคเซอร์สเลาเทิร์น และแพ้ปารากวัยไป 2 - 0 ตกรอบแบ่งกลุ่มในที่สุด
ฟุตบอลโลก 2018
ในรอบที่ 4 นี้ ทีมชาติตรินิแดดและโตเบโก ถูกจัดให้อยู่ร่วมกลุ่มกับทีมชาติสหรัฐอเมริกา, กัวเตมาลา และเซนต์วินเซนต์แอนด์เกรนาดีนส์ โดยทีมชาติตรินิแดดฯ ได้อันดับที่ 2 ของกลุ่ม ตามหลังทีมชาติสหรัฐอเมริกา และผ่านเข้ารอบ ได้ไปแข่งขันต่อในรอบที่ 5 ซึ่งเป็นการคัดเลือกรอบสุดท้าย
สนามเหย้า
ในยุคแรกทีมชาติตรินิแดดและโตเบโก ต้องใช้สนาม ควีนส์ปาร์ค โอวัล ซึ่งเป็นสนามที่ใช้แข่งกีฬาคริกเก็ตที่เก่าแก่และใหญ่ที่สุดในแถบเวสต์ อินดีส ตั้งอยู่ที่เมืองพอร์ต-ออฟ-สเปน เป็นสนามเหย้าสำหรับแข่งฟุตบอลทีมชาติ จนกระทั่งรัฐบาลแห่งสาธารณรัฐตรินิแดดและโตเบโกได้สร้างสนามกีฬาแห่งชาติแล้วเสร็จในปี ค.ศ.1980 โดยมีจุดประสงค์เพื่อใช้ในการแข่งขันกรีฑาและฟุตบอล มีความจุทั้งสิ้น 27,000 ที่นั่ง สมาคมฟุตบอลตรินิแดดและโตเบโก (TTFA) จึงได้รับอนุญาตจากกระทรวงการกีฬาของตรินิแดดฯ ให้ใช้สนามแห่งนี้เป็นสนามเหย้า ในการแข่งขันฟุตบอลทีมชาตินับแต่นั้นมา
ปี ค.ศ. 2001 สนามกีฬาแห่งชาตินี้ได้เปลี่ยนชื่อเป็น เฮสลีย์ ครอว์ฟอร์ด สเตเดี้ยม เพื่อเป็นเกียรติแก่ เฮสลีย์ โจอาคิม ครอว์ฟอร์ด นักกรีฑา ที่เป็นชาวตรินิแดดและโตเบโกคนแรกที่ได้เหรียญทองในการแข่งขันกีฬาโอลิมปิก โดยเขาสามารถคว้าเหรียญทองได้จากการแข่งขันวิ่งระยะสั้น 100 เมตร ในโอลิมปิกฤดูร้อน 1976 ที่มอนทรีออล ประเทศแคนาดา รวมทั้งได้เหรียญเงินจากการวิ่งผลัด 4×100 เมตร ในการแข่งขันกีฬาคอมมอนเวลธ์เกมส์ ปี 1978 ที่เมืองเอ็ดมอนตัน ประเทศแคนาดา
ดาวยิงทีมชาติ
ถึงวันที่ 19 กรกฎาคม 2015 หลังจบคอนคาแคฟ โกลด์คัพ 2015 ที่เสมอปานามา 1-1 (ผู้เล่นที่ยังเล่นทีมชาติอยู่ ตัวหนา) :
เส้นขนานที่ 73 องศาเหนือ
เส้นขนานที่ 73 องศาเหนือ คือวงกลมละติจูดที่ 73 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย มหาสมุทรอาร์กติก และทวีปอเมริกาเหนือ
เคยแอนตาร์กติกา
เคยแอนตาร์กติกา (Antarctic krill) เป็นสปีชีส์ของเคยที่พบในมหาสมุทรแอนตาร์กติกตอนใต้ ที่มีลักษณะคล้ายกุ้ง ที่อยู่กันเป็นฝูงใหญ่ที่บางครั้งอาจจะมีจำนวนถึง 10,000 ถึง 30,000 ตัวต่อหนึ่งตารางเมตร เคยแอนตาร์กติกาบริโภค phytoplankton ซึ่งเป็นการใช้พลังงานจากแพลงตอนที่สร้างจากแสงอาทิตย์ในการดำรงชีพ เคยแอนตาร์กติกาเมื่อโตเต็มที่มีขนาดยาวราว 6 เซนติเมตร และหนักราว 2 กรัม และมีอายุราวหกปี เคยแอนตาร์กติกาเป็นสปีซีส์สำคัญของระบบชีวภาพของแอนตาร์กติกที่ประสบความสำเร็จ ที่มีด้วยกันราว 500 ล้านตัน
อาซูกะ โองาเมะ
อาซูกะ โองาเมะ ( 大亀<rt> おおがめ</rt> あすか, 18 ธันวาคม 1987 -) เป็นนักพากย์ หญิง ชาวญี่ปุ่น อดีตนักเล่นไพ่นกกระจอกมืออาชีพ (ถอนตัวเมื่อ 25 เมษายน 2022) เกิดที่จังหวัดฮิโรชิมะ สังกัดซิกมาอีเวฟเวน ส่วนสูง 142 ซม.
เจิง กั๋วฟาน
เจิง กั๋วฟาน (26 พฤศจิกายน ค.ศ. 1811 – 12 มีนาคม ค.ศ. 1872) ชื่อเกิดว่า เจิง จื่อเฉิง (曾子城) ชื่อรองว่า ปั๋วหาน (伯涵) และบรรดาศักดิ์ว่า อี้หย่งโหฺวขั้นหนึ่ง (一等毅勇侯) เป็นชาวจีนสมัยปลายราชวงศ์ชิง เป็นรัฐบุรุษ นายทหาร และปรัชญาเมธีลัทธิขงจื๊อ มีชื่อเสียงจากการจัดตั้งและวางระเบียบทัพเซียง (湘軍) ซึ่งช่วยกองทัพราชวงศ์ชิงในการปราบขบวนการเมืองแมนแดนสันติ (太平天國運動) และรื้อฟื้นความเป็นปึกแผ่นของราชวงศ์ เขายังมีส่วนในการวางรูปแบบการปฏิรูปถงจื้อ (同治中興) พร้อมด้วยคนสำคัญอีกสองคน คือ จั่ว จงถัง (左宗棠) และหลี่ หงจาง (李鴻章) เพื่อยับยั้งความล่มจมของราชวงศ์ นอกจากนี้ เขาเป็นที่รู้จักเพราะวิสัยทัศน์ทางยุทธศาสตร์ ความสามารถในการปกครอง และบุคลิกภาพอันสูงศักดิ์ตามหลักปฏิบัติขงจื๊อ แต่ก็มีความโหดร้ายรุนแรงต่อกบฏที่ปราบได้ เขายังเป็นตัวอย่างของผู้ซื่อสัตย์ภักดีในยุคสมัยอลหม่าน แต่ก็มีผู้มองเขาเป็นจุดเริ่มต้นของลัทธิขุนศึก
ต้นชีวิต
เขาเกิด ณ เซียงเซียง (湘乡) ในหูหนาน (湖南) เป็นบุตรของเจิง หลินชู (曾麟書) สืบเชื้อสายมาจากเจิงจื่อ (曾子) ปรัชญาเมธีขงจื๊อ เขาศึกษา ณ วิทยาลัยเยฺว่ลู่ (嶽麓書院) ในฉางชา (长沙) สอบขุนนางระดับเมืองผ่านใน ค.ศ. 1833 และสอบขุนนางระดับมณฑลผ่านในปีถัดมา ครั้น ค.ศ. 1838 เขาอายุได้ 27 ก็สอบขุนนางระดับชาติผ่าน ได้เป็นราชบัณฑิตชั้นจิ้นชื่อ (進士) จึงได้รับแต่งตั้งไปสถาบันฮั่นหลิน (翰林院) เพื่อทำหน้าที่ทางอักษร เมื่อเข้าสถาบันฮั่นหลินแล้ว เขาเปลี่ยนชื่อตัวจาก "จื่อเฉิง" (子城) เป็น "กั๋วฟาน" (國藩) เพื่อให้ดูอลังการขึ้น และปฏิบัติราชการอยู่ในนครหลวงเป่ย์จิง (北京) เป็นเวลากว่า 13 ปี หน้าที่ส่วนใหญ่เป็นการตีความวรรณกรรมคลาสสิกของจื๊อ เขาได้รับเลื่อนขั้นเร็วมากเพราะความอนุเคราะห์ของอาจารย์ คือ มู่จางอา (穆彰阿) ภายในห้าปีก็มีตำแหน่งสูงถึงขั้นสอง
การเข้าสู่การเมือง
ใน ค.ศ. 1843 เขาได้รับแต่งตั้งเป็นผู้ตรวจข้อสอบมณฑลซื่อชวน (四川鄉試正考官) หกปีให้หลัง เขาได้เป็นรองเจ้ากรมพิธี (禮部侍郎) ต่อมาใน ค.ศ. 1851 มารดาของเขาเสียชีวิต เขาจึงต้องกลับหูหนานไปปลงศพสามปี ขณะนั้น ขบวนการเมืองแมนแดนสันติ (太平天國運動) ก่อการกำเริบทั่วหูหนาน สามารถยึดครองเมืองตลอดสองฝั่งฉางเจียง (長江) จึงมีราชโองการพิเศษให้เขาไปช่วยผู้ดำรงตำแหน่งสฺวินฝู่ (巡撫) แห่งหูหนานในการรวบรวมกำลังต่อต้านกบฏ เขาริเริ่มจัดตั้งทัพเรือและทัพปืนใหญ่เพื่อใช้ปราบกบฏ กองกำลังของเขาภายหลังได้ชื่อว่า "ทัพเซียง" ในการควบคุมทัพเซียง เขาใช้นโยบาย "ผูกพันฉันครอบครัว รับผิดชอบเป็นรายคน ใช้วินัยยืดหยุ่นแต่ต้องรู้จักรับผิดชอบ เพิ่มเบี้ยหวัดทหาร เคารพซึ่งกันและกันในกองทัพ สร้างความสัมพันธ์อันแข็งแกร่งในไพร่พล"
ชีวธรณีเคมี
ชีวธรณีเคมี (Biogeochemistry) คือการศึกษาเชิงวิทยาศาสตร์บนพื้นฐานกระบวนการทางเคมี, ฟิสิกส์, ธรณีวิทยา, และชีววิทยา รวมถึงการปฏิกิริยาซึ่งควบคุมองค์ประกอบของสิ่งแวดล้อมทางธรรมชาติ (รวมถึงชีวาลัย, อุทกภาค, บรรยากาศ และธรณีภาค) และวัฏจักรของสสารและพลังงานต่างๆ ซึ่งลำเลียงสารประกอบต่างๆ ในโลกทั้งในเวลาและอวกาศ ชีวธรณีเคมีเป็นวิทยาศาสตร์ระบบ
เส้นขนานที่ 74 องศาเหนือ
เส้นขนานที่ 74 องศาเหนือ คือวงกลมละติจูดที่ 74 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย มหาสมุทรอาร์กติก และทวีปอเมริกาเหนือ
จิมเควล
RGM-79Q จิมเควล (GM Quel) เป็นโมบิลสูทในกลุ่มจิมซีรีส์ ปรากฏตัวครั้งแรกในโอวีเอ กันดั้ม 0083 ออกแบบโดย ฮาจิเมะ คาโทกิ
ลักษณะและเนื้อเรื่อง
จิมเควลเป็นโมบิลสูทรุ่นแรกที่กองกำลังพิเศษ ทิทานส์ พัฒนาขึ้นเพื่อใช้งานเอง โดยดัดแปลงมาจาก RGM-79N จิมคัสตอมของสหพันธ์โลก จากภายนอกนั้นโมบิลสูททั้งสองรุ่นมีข้อแตกต่างที่เห็นได้ชัดเพียงสีเท่านั้น โดยจิมเควลจะมีสีดำและเทา จิมเควลยังได้รับการออกแบบให้เหมาะกับการใช้งานในโคโลนีมากกว่าโมบิลสูททั่วๆไป ชื่อเควล (Quel)เป็นตัวย่อ มาจาก Qualified to Use Earthly Law
RX-121 กันดั้ม TR-1 "เฮเซล"
กันดั้มเฮเซล (ญี่ปุ่น:ガンダムTR-1［ヘイズル］ ; อังกฤษ:Gundam TR-1 [Hazel]) เป็นโมบิลสูทของร้อยโทเวส เมอร์ฟี ตัวเอกของนิยายประกอบภาพถ่าย แอดวานซ์ออฟเซต้า ออกแบบโดยเคนกิ ฟุจิโอกะ กันดั้มเฮเซลเป็นจิมเควลที่ดัดแปลงให้มีสมรรถนะสูงกว่าเดิมโดยใช้ชิ้นส่วนที่มีคุณภาพดีกว่า ส่วนหัวของกันดั้มเฮเซลเป็นแบบกันดั้มเพื่อใช้ข่มขวัญศัตรู ด้านหลังของกันดั้มเฮเซลมีบูสเตอร์ซึ่งสามารถปรับตำแหน่งได้ และบีมไรเฟิลที่ใช้เป็นแบบใช้พลังงานจากเอเนอจีแพ็คที่สามารถถอดเปลี่ยนได้ระหว่างการต่อสู้ โล่ของเฮเซลเป็นบูสเตอร์ชิลด์ที่ติดตั้งท่อขับดันไว้เพื่อช่วยเพิ่มการขับเคลื่อน ส่วนหัวไหล่สามารถติดตั้งลันเชอร์อเนกประสงค์หรือแขนกลสำหรับติดบูสเตอร์ชิลด์เพิ่มก็ได้ กันดั้มเฮเซลยังสามารถติดตั้งเกราะฟุลอาเมอร์ได้
หลังจากได้รับความเสียหายในการต่อสู้กับกองกำลังของซีอ้อนที่เหลืออยู่ กันดั้มเฮเซลจึงได้รับการปรับปรุงเป็น RX-121 กันดั้ม TR-1 "เฮเซลรุ่นปรับปรุง"
RX-121-1 กันดั้ม TR-1 "เฮเซลรุ่นปรับปรุง"
เฮเซลรุ่นปรับปรุงได้รับการดัดแปลงให้โครงสร้างและระบบปฏิบัติการสามารถรองรับอุปกรณ์เสริมอย่างได้อย่างมีประสิทธิภาพมากกว่าเดิม เฮเซลรุ่นปรับปรุงมีน้ำหนักที่เบากว่าเดิมแต่มีกำลังขับเคลื่อนสูงขึ้นประมาณ10%และยังเปลี่ยนค็อกพิตเป็นแบบพาโนรามิกที่มองได้รอบตัว ส่วนเอวของเฮเซลรุ่นปรับปรุงมีล็อกสำหรับใช้ติดตั้งอุปกรณ์ต่างๆ
หนึ่งในอุปกรณ์เสริมที่สำคัญของเฮเซลรุ่นปรับปรุงก็คือ อิคารอสยูนิต ซึ่งทำให้เฮเซลรุ่นปรับปรุงสามารถบินในชั้นบรรยากาศโลกได้ รุ่นต้นแบบของอิคารอสยูนิตเป็นเกราะที่มีปีกเพื่อให้เกิดแรงยกเหมือนเครื่องบิน แต่เนื่องจากรูปร่างของโมบิลสูทนั้นค่อนข้างต้านลมทำให้บินได้ไม่ดีนัก จึงเปลี่ยนมาเป็นแบบที่ใช้กำลังของท่อขับดันในการบินเท่านั้น ซึ่งข้อมูลของอิคารอสยูนิตนี้ต่อมาใช้ในการพัฒนาโมบิลสูท RX-160 ไบอาลัน
อุปกรณ์เสริมอีกชิ้นของเฮเซลรุ่นปรับปรุงก็คือยาน FF-X29A ฮรุดด์ ซึ่งพัฒนามาจากยาน Gไฟเตอร์ของกันดั้ม แต่ไม่สามารถประกอบกันกลางอากาศได้แบบ Gไฟเตอร์ ปีกสองข้างของฮรุดด์สามารถขยับได้และมีล็อกสำหรับติดตั้ง Eแพ็ค ฮรุดด์ยังมีคีมขนาดใหญ่ไว้ใช้ยึดจับอาวุธ ซึ่งคีมนี้มีกลไกให้สามารถยื่นออกมาและยิงบีมออกมาเป็นอาวุธได้ ซึ่งสามารถประกอบกับลำกล้องเสริมเพื่อใช้เป็นบีมแคนน่อนที่มีอานุภาพมากกว่าเดิม เมื่อฮรุดด์ประกอบกับเฮเซลรุ่นปรับปรุงก็จะกลายเป็น RX-121-1+FF-X29A เฮเซลราห์ โดยที่นอกจากจะมีอัตราเร่งที่สูงขึ้นแล้ว การขยับปีกของฮรุดด์ยังช่วยเพิ่มประสิทธิภาพของระบบควบคุมทิศทาง AMBACอีกด้วย ลำกล้องเสริมของฮรุดด์จะประกอบกับบีมไรเฟิลของเฮเซลรุ่นปรับปรุงกลายเป็นลองเบลดไรเฟิลซึ่งมีระยะหวังผลพอๆกับสไนเปอร์ไรเฟิลและมีใบมีดความร้อนติดไว้เพื่อใช้ในการต่อสู้ระยะประชิด สมรรถนะของเฮเซลราห์นั้นอยู่ในระดับเดียวกับโมบิลสูทที่พัฒนาในช่วงหลังของศึกกรีปส์
RX-121-2 กันดั้ม TR-1 "เฮเซลหมายเลข2"
เดิมทีเป็นจิมเควลธรรมดาที่ใช้ส่วนหัวแบบเฮเซลเพื่อเป็นเครื่องสำรอง แต่ต่อมาได้รับการปรับปรุงเพื่อใช้รบจริงและเปลี่ยนรหัสเครื่องจาก RGM-79Q เป็น RX-121-2 โดยติดไทรบูสเตอร์ซึ่งเป็นอุปกรณ์เสริมของเฮเซลไว้ด้านหลัง ไทรบูสเตอร์นี้เป็นยูนิตขับเคลื่อนซึ่งสามารถปรับทิศทางของท่อขับดันได้อย่างอิสระ ด้วยกำลังของไทรบูสเตอร์ทำให้เฮเซลหมายเลข2สามารถใช้งานเกราะฟุลอาเมอร์ได้อย่างมีประสิทธิภาพมากกว่าเฮเซล
RX-121-2A กันดั้ม TR-1 "แอดวานซ์เฮเซล"
เฮเซลหมายเลข2ที่ได้รับการปรับปรุงต่อมาเพื่อให้มีสมรรถนะเทียบได้กับเฮเซลคัสรุ่นปรับปรุง โดยเพิ่มจุดล็อกอาวุธตามตัวและเซ็นเซอร์เสริมแบบจิมสไนเปอร์ทรี ที่ส้นเท้าของแอดวานซ์เฮเซลยังมีท่อขับดันขนาดเล็ก ไทรบูสเตอร์ถูกเปลี่ยนเป็นแบบที่สามารถติดตั้งบูสเตอร์ชิลด์เสริมเพื่อเพิ่มอัตราเร่งขึ้นอีกสองอัน
ในภายหลัง แอดวานซ์เฮเซลได้รับความเสียหายอย่างหนักที่ส่วนลำตัวจากการต่อสู้กับกลุ่มต่อต้านสหพันธ์โลกจึงซ่อมใหม่เป็น RX-121-2 กันดั้ม TR-1 "เฮเซลเอาส์ลา"
RX-121-2 กันดั้ม TR-1 "เฮเซลเอาส์ลา"
หลังจากที่แอดวานซ์เฮเซลได้รับความเสียหายอย่างหนักจากการต่อสู้ จึงเปลี่ยนส่วนลำตัวเป็นยูนิตหนีภัย"ไพรม์โรส"กลายเป็น"เฮเซลเอาส์ลา" ในสถานการณ์ฉุกเฉิน ไพรม์โรสสามารถถอดแขนขาและหัวแล้วแปลงร่างเป็นยานหนีออกมาได้ อาวุธใหม่ของเฮเซลเอาส์ลาประกอบด้วยบีมแคนน่อนกับมิสไซล์ขนาดเล็กที่ไหล่ซึ่งติดตั้งไว้รวมกับพลุสัญญาณ โล่และบีมแคนน่อนของแอดวานซ์เฮเซลยังสามารถปล่อยออกไปได้ด้วยสายเคเบิลซึ่งจำลองมาจากชทุตเซอร์ของซีอ้อน ในสภาพยานหนีภัย ไพรม์โรสยังคงบรรทุกอุปกรณ์ต่างๆรวมถึงอาวุธของเฮเซลได้
นอกจากอุปกรณ์เดิมของเฮเซลแล้ว เฮเซลเอาส์ลายังสามารถติดกิกันติคอาร์มซึ่งเป็นส่วนแขนของ MRX-009 ไซโคกันดั้มไว้กับแบ็คแพ็ค ซึ่งนอกจากจะใช้เป็นมือจับแล้วยังสามารถยิงบีมแคนน่อนที่นิ้วของไซโคกันดั้มได้
RX-121-3C กันดั้ม TR-1 "ไฮเซนเทลย์"
เป็นกันดั้มเฮเซลซึ่งใช้โครงสร้างที่ดัดแปลงมาจากของ RX-124 TR-6 วูนวอร์ท จึงมีรูปร่างที่แตกต่างจากกันดั้มเฮเซลรุ่นก่อนหน้านี้
การปรากฏตัวของมอร์นิงมุซุเมะ
การปรากฏตัวของมอร์นิงมุซุเมะ เป็นการแสดงข้อมูลเกี่ยวกับปรากฏตัวทางรายการโทรทัศน์ รายการวิทยุ ภาพยนตร์ ภาพยนตร์โฆษณา ละครเพลง วิดีโอเกม และผลิตภัณฑ์ต่าง ๆ ของกลุ่มนักร้องหญิงญี่ปุ่นแนวเจ-ป็อปที่ชื่อมอร์นิงมุซุเมะ
Dicoryphe
Dicoryphe เป็นสกุลของพืชดอกที่อยู่ในวงศ์ Hamamelidaceae.
ถิ่นกำเนิดของมันคือมาดากัสการ์
สปีชีส์ในสกุล ได้แก่:
เส้นขนานที่ 1 องศาเหนือ
เส้นขนานที่ 1 องศาเหนือ คือวงกลมละติจูดที่ 1 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย เอเชียตะวันออกเฉียงใต้ มหาสมุทรแปซิฟิก และทวีปอเมริกาใต้
เส้นขนานนี้แบ่งเขตแดนระหว่างอิเควทอเรียลกินีและกาบอง
รายชื่อจำนวนเฉพาะ
นี่คือรายชื่อบทความเกี่ยวกับจำนวนเฉพาะ โดยจำนวนเฉพาะเป็นจำนวนธรรมชาติที่มากกว่า 1 โดยที่ไมมีตัวหารใด ๆ นอกจาก 1 และตัวมันเอง ตามทฤษฎีบทยูคลิดมีจำนวนเฉพาะเป็นอนันต์ เซตย่อยของจำนวนเฉพาะอาจสรา้งได้ด้วยสูตรสำหรับจำนวนเฉพาะหลายแบบ จำนวนเฉพาะ 1,000 ตัวแรกอยู่ในตารางข้างล่าง ตามด้วยจำนวนเฉพาะในประเภทต่าง ๆ ส่วนเลข 1 ไม่เป็นทั้งจำนวนเฉพาะหรือจำนวนประกอบ
จำนวนเฉพาะสมดุล
จำนวนเฉพาะที่มีระยะห่างระหว่างจากตัวก่อนหน้าเท่ากับตัวถัดไป
จำนวนเฉพาะแครอล
จำนวนเฉพาะที่อยู่ในรูป
7, 47, 223, 3967, 16127, 1046527, 16769023, 1073676287, 68718952447, 274876858367, 4398042316799, 1125899839733759, 18014398241046527, 1298074214633706835075030044377087
จำนวนเฉพาะแฟร์มาต์
จำนวนเฉพาะที่อยู่ในรูป 2^{2^n} + 1
จำนวนเฉพาะฟีโบนัชชี
จำนวนเฉพาะที่อยู่ในลำดับฟีโบนัชชี F0 = 0, F1 = 1, Fn = Fn−1 + Fn−2
2, 3, 5, 13, 89, 233, 1597, 28657, 514229, 433494437, 2971215073, 99194853094755497, 1066340417491710595814572169, 19134702400093278081449423917, ...
จำนวนเฉพาะแมร์แซน
จำนวนเฉพาะที่อยู่ในรูป 2^n - 1
จำนวนเฉพาะพาลินโดรม
จำนวนเฉพาะที่เป็นเลขพาลินโดรม
2, 3, 5, 7, 11, 101, 131, 151, 181, 191, 313, 353, 373, 383, 727, 757, 787, 797, 919, 929, 10301, 10501, 10601, 11311, 11411, 12421, 12721, 12821, 13331, 13831, 13931, 14341, 14741, ...
จำนวนเฉพาะแฝด
(p, p + 2) เป็นจำนวนเฉพาะทั้งสองจำนวน
(5, 7), (11, 13), (17, 19), (29, 31), (41, 43), (59, 61), (71, 73), (101, 103), (107, 109), (137, 139), (149, 151), (179, 181), (191, 193), (197, 199), (227, 229)
ชลอ ธรรมศิริ
ชลอ ธรรมศิริ (13 มกราคม พ.ศ. 2470 – 15 มกราคม พ.ศ. 2564) ผู้ว่าราชการกรุงเทพมหานครลำดับที่ 6 โดยเป็นผู้ว่าราชการจากการแต่งตั้ง ดำรงตำแหน่งตั้งแต่วันที่ 29 เมษายน พ.ศ. 2520 – 14 พฤษภาคม พ.ศ. 2522 เคยผ่านงานด้านการปกครอง เช่น เมื่อปี พ.ศ. 2507 เป็นผู้อำนวยการโรงเรียนนายอำเภอ อำเภอธัญบุรี จังหวัดปทุมธานี เป็นอธิการบดีวิทยาลัยการปกครอง เป็นรองอธิบดีกรมการปกครอง และอธิบดีกรมประชาสงเคราะห์ กระทรวงมหาดไทย อีกทั้งเคยเป็นปลัดกรุงเทพมหานคร และผู้ว่าราชการจังหวัดเชียงใหม่เมื่อปี พ.ศ. 2518 และได้รับประกาศเกียรติคุณให้เป็น “นักพูดดีเด่น” ประจำปี พ.ศ. 2520
ประวัติ
นายชลอ ธรรมศิริ เกิดวันที่ 13 มกราคม พ.ศ. 2470 ที่อำเภอบ้านแหลม จังหวัดเพชรบุรี สมรสกับคุณประนอม ธรรมศิริ มีบุตร-ธิดา 3 ท่าน เป็นบุตรชาย 1 ท่าน ธิดา 2 ท่าน สำเร็จการศึกษาระดับปริญญาตรีจากมหาวิทยาลัยธรรมศาสตร์ ระดับปริญญาโท สาขารัฐประศาสนศาสตร์ จากมหาวิทยาลัยธรรมศาสตร์ และจบวิทยาลัยป้องกันราชอาณาจักร รุ่น 13
นายชลอ ธรรมศิริ อดีตปลัดและผู้ว่าราชการกรุงเทพมหานคร ได้ถึงแก่อนิจกรรมด้วยโรคชรา เมื่อวันศุกร์ที่ 15 มกราคม พ.ศ. 2564⁣ โดยกำหนดการน้ำหลวงอาบศพ วันศุกร์ที่ 15 มกราคม พ.ศ. 2564 เวลา 17.00 น. กำหนดสวดพระอภิธรรม ระหว่างวันที่ 15–21 มกราคม พ.ศ. 2564 เวลา 19.00 น. ณ ศาลา 4 วัดธาตุทอง พระอารามหลวง⁣ และกำหนดพระราชทานเพลิงศพ ในวันเสาร์ที่ 23 มกราคม พ.ศ. 2564 เวลา 14.00 น. ณ เมรุ วัดธาตุทอง พระอารามหลวง แขวงพระโขนงเหนือ เขตวัฒนา กรุงเทพมหานคร⁣
โรงเรียนประทาย
โรงเรียนประทาย (Prathai School) (บ้างเรียก โรงเรียนดงเค็ง) เป็นโรงเรียนมัธยมศึกษาขนาดใหญ่พิเศษ เป็นโรงเรียนรัฐบาลประจำอำเภอประทาย จังหวัดนครราชสีมา เปิดสอนตั้งแต่ระดับชั้นมัธยมศึกษาปีที่ 1-6 สังกัดองค์การบริหารส่วนจังหวัดนครราชสีมา กระทรวงมหาดไทย โรงเรียนแบ่งออกเป็น 2 ส่วน โดย ฝั่งทิศตะวันตก มีเนื้อที่ 44 ไร่ 1 งาน 18 ตารางวา และฝั่งทิศตะวันออก มีเนื้อที่ 20 ไร่ 1 งาน
ประวัติโรงเรียนประทาย
โรงเรียนประทาย เป็นโรงเรียนรัฐบาลแห่งแรกในอำเภอประทาย จังหวัดนครราชสีมา ได้รับการอนุมัติให้จัดตั้งขึ้นตามประกาศของกระทรวงศึกษาธิการ เมื่อวันที่ 7 เมษายน พุทธศักราช 2514 บนเนื้อที่ 64 ไร่ 2 งาน 18 ตารางวา
ในช่วงแรกเปิดทำการสอนในระดับมัธยมศึกษาตอนต้น (ช่วงชั้นที่ 3) แบบสหศึกษา โดยมีผู้บริหารคนแรก คือ นายจารุ โรจนรังสิมันต์ ดำรงตำแหน่งครูใหญ่ โรงเรียนประทายได้เจริญเติบโตขึ้นอย่างรวดเร็ว ไม่ว่าจะเป็นเรื่องของอาคาร สถานที่ และจำนวนนักเรียน จึงได้รับอนุมัติจากกระทรวงศึกษาธิการ ให้เปิดสอนในระดับมัธยมศึกษาตอนปลาย (ช่วงชั้นที่ 4) ในปีพุทธศักราช 2521
โรงเรียนประทาย ได้เจริญเติบโตขึ้นอย่างรวดเร็ว เพราะได้รับความสนใจและสนับสนุนจากประชาชนในท้องถิ่น และใกล้เคียงเป็นอย่างดียิ่ง โดยการส่งบุตรหลานเข้าเรียนเป็นจำนวนมาก และได้ให้ความช่วยเหลือและสนับสนุนโรงเรียนทั้งทางด้านทุนทรัพย์และคำแนะนำในการพัฒนาโรงเรียนและด้านต่างๆ และในปี พุทธศักราช 2550 โรงเรียนประทาย ได้รับการถ่ายโอนไปสังกัดยัง องค์การบริหารส่วนจังหวัดนครราชสีมา กรมการปกครองส่วนท้องถิ่น กระทรวงมหาดไทย
วัดท่าหอย
วัดท่าหอย โบราณสถานประเภทวัดร้างตั้งอยู่ริมคลองปทาคูจาม ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา ฝั่งตรงข้ามกับวัดเตว็ด
วัดท่าหอยสร้างขึ้นในสมัยกรุงศรีอยุธยาแต่จะเป็นเมื่อใดไม่ปรากฏหลักฐาน เดิมเรียกว่า วัดท่าข่อย เป็นวัดประจำตระกูลของสมเด็จพระอริยวงษญาณ (สุก ญาณสังวร) สมเด็จพระสังฆราชพระองค์ที่ 4 แห่ง กรุงรัตนโกสินทร์ คุณทวดของพระองค์ท่าน สร้างไว้ในสมัยสมเด็จพระนารายณ์มหาราช เป็นวัดที่มีแต่เขตสังฆาวาส ไม่มีเขตพุทธาวาส เป็นวัดบริวารของวัดพุทไธศวรรย์ ในหนังสือพระราชพงศาวดารว่า เมื่อครั้งกรุงธนบุรี สมเด็จพระอริยวงษญาณ (สุก ญาณสังวร) เป็นพระอธิการอยู่วัดท่าหอย ก่อนที่พระบาทสมเด็จพระพุทธยอดฟ้าจุฬาโลกมหาราช จะนิมนต์ให้มาจำพรรษาที่วัดราชสิทธารามราชวรวิหาร กล่าวว่าพวกแขกจาม เป็นเชลยศึกครั้งกรุงธนบุรี สำเนียงพวกแขกจาม ที่เรียกขาน "วัดท่าข่อย" จึงเพี้ยน เป็น "วัดท่าหอย" แต่นั้นมา วัดมีพระเจดีย์ที่เก็บอัฎฐิธาตุ ของบรรพบุรุษตระกูล ของพระองค์ท่าน
ปัจจุบันวัดท่าหอยแห่งนี้ทาง กรมศิลปากร ได้ขึ้นทะเบียนเป็นโบราณสถานและได้ขุดแต่งบูรณะปฏิสังขรณ์จนอยู่ในสภาพปัจจุบัน
เทศบาลเมืองลำสามแก้ว
เทศบาลเมืองลำสามแก้ว เป็นเทศบาลเมืองแห่งหนึ่งในอำเภอลำลูกกา จังหวัดปทุมธานี ครอบคลุมพื้นที่บางส่วนของตำบลคูคตที่อยู่นอกเขตของเทศบาลเมืองคูคต เทศบาลเมืองลำสามแก้วเดิมคือองค์การบริหารส่วนตำบลคูคต ต่อมา พ.ศ. 2550 ได้เปลี่ยนชื่อเป็น "องค์การบริหารส่วนตำบลลำสามแก้ว" พร้อมกับจัดตั้งเป็นเทศบาลเมือง จึงกลายเป็น "เทศบาลเมืองลำสามแก้ว" ในปัจจุบัน
ที่ตั้งและอาณาเขต
เทศบาลเมืองลำสามแก้วเป็นพื้นที่ส่วนตะวันออกของตำบลคูคต อำเภอลำลูกกา มีพื้นที่ทั้งหมดประมาณ 12.5 ตารางกิโลเมตร เป็นที่ราบลุ่มด้านฝั่งทิศตะวันออกของแม่น้ำเจ้าพระยา และมีคลองชลประทานตัดผ่านในเขตพื้นที่จำนวน 3 สาย โดยอยู่ห่างจากอำเภอลำลูกกาไปทางทิศตะวันตกระยะทางประมาณ 16 กิโลเมตร
ปลาตะกาก
ปลาตะกาก เป็นปลาน้ำจืดชนิดหนึ่ง มีชื่อวิทยาศาสตร์ว่า Cosmochilus harmandi อยู่ในวงศ์ปลาตะเพียน (Cyprinidae) มีรูปร่างคล้ายกับปลาในสกุล Cyclocheilichthys หรือ ปลาตะโกก คือ ลำตัวเพรียวยาว มีหนวด 2 คู่ ที่ริมฝีปากมีติ่งเนื้อเล็ก ๆ เป็นชายครุยรอบ ๆ ครีบหลังยกสูงมาก โดยจะสูงมากกว่าปลาตะโกก ครีบหางเว้าลึก เกล็ดใหญ่สีเงิน ว่ายน้ำได้รวดเร็ว ขนาดโตเต็มที่ประมาณ 60 เซนติเมตร พบใหญ่สุดถึง 1 เมตร  หนักได้ถึง 10 กิโลกรัม กินอาหารได้แก่ แมลง, พืชน้ำ และสัตว์หน้าดิน เช่น หอย เป็นอาหาร
เป็นปลาที่พบได้ตามแม่น้ำขนาดใหญ่ในภาคกลางและภาคอีสาน เช่น แม่น้ำเจ้าพระยา แม่น้ำโขง แม่น้ำมูล เป็นต้น
เป็นปลาเศรษฐกิจอีกชนิดหนึ่งของภาคอีสาน นิยมบริโภคด้วยการปรุงสดหรือทำปลาร้า จัดเป็นปลาที่มีราคาสูงชนิดหนึ่ง แต่ต่ำกว่าปลาตะโกก (C. enoplus) เพราะเนื้อแข็งกว่า
พบเลี้ยงเป็นปลาสวยงามเป็นบางครั้ง ถูกเรียกในตลาดปลาสวยงามว่า "กระมังครีบสูง "
และมีชื่อเรียกในภาษาอีสานว่า "ปากบาน"  "หมากบาน" หรือ "โจกเขียว"
ศึกหุ่นเหล็กกำปั้นถล่มปฐพี
ศึกหุ่นเหล็กกำปั้นถล่มปฐพี (Real Steel) เป็นภาพยนตร์แอ็คชันแนวนิยายวิทยาศาสตร์ นำแสดงโดยฮิวจ์ แจ็คแมน และกำกับโดยชอว์น เลวี ภาพยนตร์ชุดนี้อิงมาจาก "สตีล" ซึ่งเป็นเรื่องสั้น ค.ศ. 1956 ที่ประพันธ์โดยริชาร์ด แมเธสัน โดยเลวีได้จัดฉากภาพยนตร์เป็นงานแสดงประจำรัฐของอเมริกา และสิ่งที่อยู่ในสมัยเก่าของอเมริกา ศึกหุ่นเหล็กกำปั้นถล่มปฐพี ได้รับการพัฒนาหลายปีก่อนที่การผลิตได้เริ่มขึ้นในวันที่ 11 มิถุนายน ค.ศ. 2010 การถ่ายทำภาพยนตร์ใช้รัฐมิชิแกนเป็นสถานที่หลักในการถ่ายทำ หุ่นแอนิเมทรอนิกส์ได้สร้างขึ้นสำหรับภาพยนตร์ และเทคโนโลยีโมชันแคปเจอร์ได้นำมาใช้ในช่วงที่หุ่นยนต์ต่อสู้กัน ศึกหุ่นเหล็กกำปั้นถล่มปฐพี ได้เปิดตัวสู่สาธารณชนที่ออสเตรเลียในวันที่ 6 ตุลาคม ค.ศ. 2011 และในสหรัฐอเมริกากับแคนาดาวันที่ 7 ตุลาคม ค.ศ. 2011 โดยได้รับคำวิจารณ์ในเชิงบวก โดยภาพยนตร์ชุดนี้ได้เปิดตัวทั้งในโรงภาพยนตร์แบบธรรมดารวมถึงในแบบไอแม็กซ์
เนื้อเรื่องย่อ
ชาร์ลี เคนตัน ซึ่งเป็นนักมวยตกอับ เนื่องด้วยถูกแย่งงานไปโดยหุ่นยนต์ 8 ฟุต ซึ่งเขาไม่มีโอกาสได้เข้าร่วมแข่งขันใด ๆ ชาร์ลีจึงจำต้องทำหน้าที่เป็นโปรโมเตอร์มวยหุ่นยนต์ระดับพื้น ๆ มาสู้กัน โดยเดินทางจากสังเวียนแห่งหนึ่งไปยังอีกสังเวียนหนึ่ง และแล้ว แม็กซ์ ซึ่งเป็นบุตรชายที่เคยเหินห่างจากเขาไปก็ได้กลับมาใช้ชีวิตกับเขาอีกครั้งโดยไม่ตั้งตัว ซึ่งสองพ่อลูกคู่นี้ ได้ร่วมกันซ่อมแซมหุ่นธรรมดาตัวหนึ่งให้กลายเป็นผู้ท้าชิงฝีมือเยี่ยม เพื่อเดิมพันในสังเวียนที่ไร้ความปรานี นี่เป็นโอกาสสุดท้ายที่ชาร์ลีจะได้หวนกลับสู่ความยิ่งใหญ่อีกครั้ง
การสร้าง
การถ่ายทำภาพยนตร์เริ่มในเดือนมิถุนายน ค.ศ. 2010 และเสร็จสิ้นในวันที่ 15 ตุลาคม ค.ศ. 2010 สถานที่ในการถ่ายทำครอบคลุมพื้นที่โดยรอบของดีทรอยต์ รัฐมิชิแกน และโดยทั่วทั้งรัฐ สำหรับฉากหุ่นยนต์ต่อสู้กัน ได้มีการใช้เทคโนโลยีโมชันแคปเจอร์ที่พัฒนาขึ้นสำหรับภาพยนตร์ อวตาร เข้ามาใช้ นอกจากนี้ยังมีชูการ์ เรย์ เลนเนิร์ด ซึ่งเป็นนักมวยสากลที่มีชื่อเสียงมาเป็นที่ปรึกษาในฉากต่อสู้ของภาพยนตร์ชุดนี้อีกด้วย
การตอบรับด้านคำวิจารณ์
ศึกหุ่นเหล็กกำปั้นถล่มปฐพี ได้รับการตอบรับเชิงบวกจากนักวิจารณ์ เว็บไซต์รอตเทนโทเมโทส์ระบุว่า 58 เปอร์เซ็นต์จาก 192 นักวิจารณ์มอบความเห็นในเชิงบวก โดยมีคะแนนเฉลี่ยที่ 5.8 จาก 10 คะแนน ส่วนเว็บไซต์เมทาคริติก คิดค่าคะแนนเฉลี่ยจาก 100 ความเห็นของนักวิจารณ์หลัก โดยให้คะแนนภาพยนตร์ชุดนี้ที่ 56 คะแนน ซึ่งอิงจาก 34 ความเห็น ในขณะที่ผลสำรวจของซินีมาสกอร์รายงานเกรดที่ผู้ชมมอบให้อยู่ที่ A บวก จากเกรด A ถึง F
บ็อกซ์ออฟฟิศ
ศึกหุ่นเหล็กกำปั้นถล่มปฐพี ทำรายรับที่ 82,547,000 เหรียญในอเมริกาเหนือ และ 159,900,000 เหรียญในภูมิภาคอื่น ณ วันที่ 11 พฤศจิกายน ค.ศ. 2011 ซึ่งรวมทั้งหมดทั่วโลกได้ที่ 242,447,000 เหรียญ โดยคิดเป็นช่วงเปิดตัวทั่วโลกที่ 49.4 ล้านเหรียญ ในอเมริกาเหนือ ภาพยนตร์ชุดนี้อยู่ในอันดับสูงสุดของบ็อกซ์ออฟฟิศที่ 8.5 ล้านดอลลาร์สหรัฐในวันเปิดตัว และ 27.3 ล้านเหรียญรวมช่วงสุดสัปดาห์เปิดตัว และมีการอ้างว่าทำยอดนำภาพยนตร์เรื่องใหม่ที่เปิดตัว (การเมืองกินคน) รวมถึงเป็นฝ่ายครองส่วนแบ่งมากกว่า ภาพยนตร์ชุดนี้ได้ทำการเปิดตัวใน 11 ประเทศเป็นครั้งแรก ซึ่งรวมถึงบ้านเกิดที่ประเทศออสเตรเลียของฮิวจ์ แจ็คแมน
จังหวัดชาร็องต์
ชาร็องต์ (Charente; แซ็งตงฌ์: Chérente; Charanta) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส จังหวัดชาร็องต์ตั้งชื่อตามชื่อแม่น้ำชาร็องต์ ตัวจังหวัดตั้งอยู่ทางตะวันตกเฉียงใต้ของฝรั่งเศส โดยมีอ็องกูแลมเป็นเมืองหลัก ใน ค.ศ. 2019 จังหวัดนี้มีประชากร 352,015 คน
ประวัติ
ชาร็องต์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดอ็องกูมัว ทางใต้และตะวันตกของแซ็งตงฌ์
ประชากร
การพัฒนาของประชากรตั้งแต่ ค.ศ. 1791:
พัก ยง-ฮา
พัก ยง-ฮา (12 สิงหาคม ค.ศ. 1977 — 30 มิถุนายน ค.ศ. 2010) เป็นนักร้องและนักแสดงชาวเกาหลี
ประวัติ
เขาเป็นลูกชายของ พัก ซึงอิน (Park Seung In) โปรดิวเซอร์เพลงชื่อดังในช่วงปี 1970-1980 และเป็นผู้จัดการให้กับนักร้องชื่อดังของเกาหลีมากมาย รวมถึง ซง ชางซิก (Song Chang Sik), ยาง ฮีอึน (Yang Hee Eun) และ จอง ซูรา (Jung Su Ra) ซึ่งปัจจุบัน พัก ซึงอิน กำลังป่วยด้วยโรคมะเร็งในกระเพาะอาหารระยะสุดท้าย
พัก ยง-ฮา เดบิวท์ในวงการด้วยผลงาน “Theme Theater” ทางช่อง MBC และได้เดบิวท์ในภาพยนตร์เรื่อง “If It Snows on Christmas” เมื่อปี 1998
พัก ยง-ฮา ได้รับความนิยมอย่างมากทั้งในประเทศเกาหลีและทั่วเอเชียจากผลงานในละครสุดฮิตเรื่อง “Winter Sonata” เมื่อปี 2002 ซึ่งเขาได้ประชันบทบาทกับ เบ ยองจุน (Bae Yong Joon) และ ชเว จีวู (Choi Ji Woo) นอกจากนี้เขายังมีผลงานละครโทรทัศน์เรื่องอื่นๆอีก เช่น “Loving You”, “On Air” และ “The Slingshot” และผลงานภาพยนตร์เรื่อง “Although it is Hateful Again 2002” และ “The Scam”
พัก ยง-ฮา เริ่มต้นอาชีพในวงการเพลงที่ประเทศญี่ปุ่น เมื่อปี 2003 โดยเขาสามารถคว้ารางวัล “นักร้องหน้าใหม่ยอดเยี่ยม (Best New Artist)” จากงานประกาศรางวัล Japan’s Golden Disk Award ในปี 2005 ซึ่งเขาถือเป็นนักร้องชาวเกาหลีคนแรกที่สามารถคว้ารางวัลไปครองจากงานประกาศรางวัลดังกล่าว นอกจากนี้ เขายังสามารถคว้ารางวัลติดต่อกันถึง 4 ปี ด้วยรางวัล “เพลงแห่งปี (Song Of The Year)” ในปี 2006 และ นักร้องเอเชียยอดเยี่ยม (Best Asian Artist) ในปี 2007 และ ปี 2008
พัก ยง-ฮา ก่อตั้งบริษัท YONA Entertainment บริษัทเอเจนซี่ของตัวเองในปี 2008
พัก ยง-ฮา เริ่มออกทัวร์คอนเสิร์ต 16 ประเทศ เมื่อวันที่ 19 มิถุนายน เพื่อโปรโมทอัลบั้ม “STARS” เป็นระยะเวลา 3 เดือน
พัก ยง-ฮา ถูกวางตัวเป็นดารานำในละครเรื่อง “Love Song” ซึ่งเป็นละครรีเมคมาจากภาพยนตร์จีนเรื่อง “Comrades, Almost a Love Story” หรือ เถียนมีมี่ โดยเขาจะได้ประกบคู่กับ ยุน อึนเฮ (Yoon Eun Hye) ซึ่งจะเริ่มถ่ายทำในเดือนกรกฎาคม ปี 2010
พัก ยง-ฮา ได้รับการแต่งตั้งเป็นทูตสันถวไมตรีขององค์กรเอกชน ในเดือนสิงหาคม ปี 2009 ซึ่งเขาได้เดินทางไปเยือนสาธารณรัฐชาดในแอฟริกาเหนือหลายครั้งเพื่อดำเนินงานอาสาสมัครรวมทั้งบริจาคเงินเพื่อช่วยสร้างโรงเรียนภายใต้ชื่อ YONA SCHOOL ของเขา
ชีวิตส่วนตัว
พัก ยง-ฮา สูง 178 เซนติเมตร หนัก 67 กิโลกรัม จบการศึกษาจากมหาวิทยาลัยชุงอัง (Chung-Ang University) ในสาขาศิลปะการแสดง มีเพื่อนสนิทอยู่ในวงการ 2 คน ได้แก่ ซง ซึงฮย็อน และ โซ จีซบ
เหตุเฮลิคอปเตอร์ตกที่อำเภอแก่งกระจาน พ.ศ. 2554
'''เหตุเฮลิคอปเตอร์ตกที่อำเภอแก่งกระจาน พ.ศ. 2554''' เป็นอุบัติเหตุครั้งสำคัญของประเทศไทย ที่เฮลิคอปเตอร์ตก 3 ลำต่อเนื่องกันในอำเภอแก่งกระจาน จังหวัดเพชรบุรี โดยเหตุการณ์นี้มีผู้เสียชีวิต และนำมาซึ่งความโศกเศร้าของบุคคลในครอบครัว
เหตุการณ์
ในวันที่ 16 กรกฎาคม พ.ศ. 2554 ได้มีรายงานถึงอุบัติเหตุ ที่เฮลิคอปเตอร์แบบฮิวอี้ปฏิบัติหน้าที่จับกุมผู้บุกรุกป่าไม้ เนื่องด้วยสภาพอากาศปิด ได้ส่งผลให้เฮลิคอปเตอร์ดังกล่าวตกลงไปในบริเวณตะเข็บชายแดน ในวันที่ 17 กรกฎาคม มีรายงานการพบศพผู้เสียชีวิต 5 นาย ซึ่งต่อมา ในวันที่ 18 กรกฎาคม ทางกองทัพบกไทยได้ส่งทีมช่วยเหลือไปรับศพโดยใช้เฮลิคอปเตอร์แบบแบล็กฮอว์กเป็นพาหนะ และเนื่องด้วยสภาพอากาศปิด จึงเลื่อนภารกิจดังกล่าวออกไปหนึ่งวัน จนมาถึงในวันที่ 19 กรกฎาคม ได้มีการส่งทหาร 8 นายและนักข่าว 1 นายเดินทางไปรับศพ ผลปรากฏว่าเฮลิคอปเตอร์แบล็กฮอว์กได้ตกลงไปในป่า การกระแทกกับพื้นส่งผลให้เฮลิคอปเตอร์แตกกระจาย และผู้เดินทางโดยเฮลิคอปเตอร์ดังกล่าวเสียชีวิตทั้ง 9 ราย ในเบื้องต้น ได้มีการลำเลียงศพมาบางส่วน และในวันที่ 24 กรกฎาคม ทางหน่วยได้ส่งทีมไปรับศพผู้สูญเสียเจ็ดรายที่เหลือ โดยได้ส่งเฮลิคอปเตอร์ใช้งานทั่วไปแบบ 212 (ฮ.ท.212) (เบลล์ 212) จำนวน 3 ลำ ปรากฏว่าลำสุดท้ายได้ตกลงไปในป่า และเพลิงลุกไหม้ มีรายงานผู้เสียชีวิตจากอุบัติเหตุดังกล่าวสามราย และรอดชีวิตหนึ่งราย ซึ่งทีมช่วยเหลือได้ประสานงานโดยการนำรถไปรับศพมาเพื่อทำพิธีทางศาสนาที่จังหวัดกาญจนบุรีอย่างสมเกียรติ
เฮลิคอปเตอร์ลำที่ 3
ในลำที่ 3 นี้ มีผู้รอดชีวิต 1 นายคือ สิบเอกพัฒนพร ต้นจันทร์ (ช่างเครื่อง)
สาเหตุ และการสืบสวน
ในวันที่ 23 กรกฎาคม พ.ศ. 2554 ได้มีรายงานความคืบหน้าในการกู้ซากแบล็กฮอว์ก ซึ่งทางเจ้าหน้าที่สูนย์ประสานงาน ได้รับรายงานว่ามีการพบ ELT 96 สีส้ม หรือกล่องดำ ที่บันทึกการบินของเฮลิคอปเตอร์แบล็กฮอว์กที่ประสบอุบัติเหตุแล้ว โดยสันนิษฐานว่า จากสภาพของแบล็กฮอว์กที่ตกจนชิ้นส่วนแตกกระจายแต่ล้อยางไม่แตกนั้น อาจเกิดจากการที่เฮลิคอปเตอร์ตกลงไปแบบหงายท้องเนื่องด้วยหลงสภาพการบิน ส่วนในวันที่ 24 กรกฎาคม ได้มีการชี้แจงว่าเฮลิคอปเตอร์เบลล์ 212 ไม่ได้ประสบอุบัติเหตุเนื่องจากปัญหาสภาพอากาศเหมือนเฮลิคอปเตอร์ที่ตก 2 ลำแรก หากแต่เกิดจากการที่เฮลิคอปเตอร์เบลล์ 212 เสียการทรงตัว และเกิดการสูญเสียการบังคับ เฮลิคอปเตอร์เบลล์ 212 จึงตกลงมา
สิ่งสืบเนื่อง
นายทหารทุกนาย ต่างได้รับพระราชทานน้ำหลวงอาบศพ และได้รับการเลื่อนยศจากการปฏิบัติหน้าที่ด้วยการปูนบำเหน็จพิเศษ 8 ขั้น แยกเป็น 7 ขั้นที่เกิดจากการปฏิบัติภารกิจการบินทางอากาศ และทุกนายได้ถูกบรรจุกำลังในศูนย์ปฏิบัติการกองทัพบก ตลอดจนปฏิบัติงานในศูนย์ปฏิบัติการกองทัพบก ทั้งออกสนามมากกว่า 6 เดือน จึงได้รับเพิ่มอีก 1 ขั้น รวมเป็น 8 ขั้น รวมถึงครอบครัวต่างได้รับการช่วยเหลือทางสวัสดิการประมาณรายละกว่า 2 ล้านบาท และครอบครัวของช่างภาพผู้สูญเสียชีวิตนั้นได้รับการช่วยเหลือจากทางการในระดับเดียวกัน และได้รับพระราชทานเครื่องราชอิสริยาภรณ์ ซึ่งมีดังนี้:
นอกจากนี้ อภิสิทธิ์ เวชชาชีวะ รักษาการนายกรัฐมนตรี ยังได้ร่วมแข่งขันฟุตบอลการกุศลของชมรมผู้สื่อข่าวการเมือง ในวันที่ 27 กรกฎาคม พ.ศ. 2554 เพื่อหารายได้ช่วยเหลือครอบครัวช่างภาพประจำสถานีวิทยุโทรทัศน์กองทัพบก ช่อง 5 นี้เช่นกัน
ความเชื่อ
ในเหตุการณ์ครั้งนี้ ได้มีความเชื่อว่า ที่เฮลิคอปเตอร์ตกถึง 3 ครั้งติดต่อกัน ผู้เสียชีวิตมากมายนั้น เป็นเพราะแรงอาถรรพ์หรือคำสาปของชาวกะเหรี่ยงที่เป็นชนพื้นเมืองที่อาศัยอยู่ในผืนป่าแห่งนั้น โดยชาวกะเหรี่ยงอาวุโสที่มีอายุกว่า 103 ปี ที่มีชื่อเรียกกันในท้องถิ่นว่า ปู่คออี๋ ซึ่งเป็นผู้นำจิตวิญญาณและเป็นผู้เชี่ยวชาญในเรื่องคาถาอาคม กล่าวว่าเป็นเพราะแรงคำสาปของชาวกะเหรี่ยงที่เจ็บแค้นที่ถูกทหารไทยขับไล่ที่อยู่อาศัยจนมีผู้บาดเจ็บและล้มตาย เมื่อปี พ.ศ. 2538 อีกทั้งมีผู้เสียชีวิตทั้งหมด 17 ศพ ซึ่งเลข 7 เป็นเลขอาถรรพ์ตามความเชื่อของชาวกะเหรี่ยง เนื่องจากเลข 7 เมื่อเขียนกลับหัวแล้วจะคล้ายกับคำว่าตายในภาษากะเหรี่ยงโบราณ
อีกทั้ง ในเหตุการณ์อุบัติเหตุครั้งแรก เมื่อพบศพผู้เสียชีวิตแล้วทั้งหมด 5 ศพ แต่ไม่พบชิ้นส่วนศีรษะที่ขาดหายไป และเมื่อจะนำศพขนกลับ ไม่สามารถกระทำได้เพราะมีฝนตกลงมา เชื่อว่าเป็นเพราะยังหาชิ้นส่วนของร่างกายไม่ครบ นอกจากนี้แล้ว ก่อนที่จะเกิดอุบัติเหตุครั้งที่ 2 เมื่อ พล.ต.ตะวัน เรืองศรี หัวหน้าหน่วยที่ค้นหาเหตุอุบัติเหตุครั้งแรก ก่อนขึ้นเครื่องเริ่มปฏิบัติการณ์ได้เอ่ยประโยคที่เสมือนเป็นลางบอกเหตุว่า "เดินทางไปด้วยตัวเองเพื่อนำน้อง ๆ ทั้ง 5 กลับมาให้ได้ในวันนี้ (19 ก.ค.) เพราะญาติ ๆ ของพวกเขารออยู่"  และเมื่อสื่อมวลชนได้พยายามติดตามขอเข้าไปทำข่าวในพื้นที่ด้วย ปรากฏว่า พล.ต.ตะวัน ได้กล่าวอย่างอารมณ์ดีว่า "อย่าไปเลย เดี๋ยวก็ตกกันหมด"
ทางด้านนักโหราศาสตร์และผู้เชี่ยวชาญเรื่องฮวงจุ้ย มีความเห็นว่าบริเวณพื้นที่ป่าแก่งกระจานนั้น มีลักษณะฮวงจุ้ยคล้ายกับสามเหลี่ยมเบอร์มิวดา นอกจากนี้แล้ว ยังมีภาพถ่ายของอุบัติเหตุครั้งที่ 3 ที่เมื่อเผยแพร่ออกมาแล้ว มีรูปของสิ่งที่ดูคล้ายคน 2 คน นั่งอยู่ในจุดเกิดเหตุท่ามกลางเปลวไฟ อย่างไรก็ตาม ทางกองทัพบกได้ปฏิเสธเรื่องนี้ แต่ยอมรับว่าเหตุการณ์นี้ทำให้กำลังพลของกองทัพเสียขวัญ เพื่อเรียกขวัญกำลังใจได้มีการทำพิธีทำบุญครั้งใหญ่
ฟุตบอลโลก 2022 รอบคัดเลือก โซนเอเชีย – รอบที่ 2
การแข่งขันฟุตบอลโลก 2022 รอบคัดเลือก โซนเอเชีย - รอบสอง เป็นการแข่งขันฟุตบอลระหว่างประเทศของทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย เริ่มแข่งขันในวันที่ 5 กันยายน พ.ศ. 2562 ถึง 9 มิถุนายน พ.ศ. 2563. โดยมีทีมแข่งขันในรอบนี้ทั้งสิ้น 40 ทีม และจะคัดเลือกเพียง 12 ทีมที่ดีที่สุดเพื่อเข้าแข่งขันฟุตบอลโลก 2022 รอบคัดเลือก โซนเอเชีย - รอบที่ 3 และทั้ง 12 ทีมที่เข้ารอบจะได้รับสิทธิ์เข้าแข่งรอบสุดท้ายของเอเชียนคัพ 2023 โดยอัตโนมัติ
การจับสลากการแข่งขัน
การจับสลากการแข่งขันในรอบที่สองมีขึ้นในวันที่ 17 กรกฎาคม พ.ศ. 2562, เวลา 17:00 น. MST (UTC+8), ที่เอเอฟซี เฮ้าส์ ในกรุง กัวลาลัมเปอร์, มาเลเซีย.
การจับสลากแบ่งสายจะอยู่บนพื้นฐานของ อันดับโลกฟีฟ่า ของเดือนมิถุนายน 2562 (แสดงในวงเล็บด้านล่าง).
อันดับดาวซัลโว
มี 492 ประตูใน 148 แมตช์, สำหรับค่าเฉลี่ยของ 3.32 ประตูต่อเกม.
สโมสรฟุตบอลมหาวิทยาลัยปทุมธานี
สโมสรฟุตบอลมหาวิทยาลัยปทุมธานี เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพระนครศรีอยุธยา ปัจจุบันเล่นในไทยลีก 3 โซนภาคตะวันตก
แฟนดอม (แก้ความกำกวม)
แฟนดอม (fandom) เป็นวัฒนธรรมย่อยที่ซึ่งผู้คนมีความสนใจใด ๆ ร่วมกัน
แฟนดอมยังอาจหมายถึง
กีฬาจักรยานในโอลิมปิกฤดูร้อน 1924
การแข่งขันจักรยานในโอลิมปิกฤดูร้อน 1924 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 23-27 กรกฎาคม พ.ศ. 2467 จัดขึ้นที่สนาม Vélodrome de Vincennes, ปารีสและบริเวณรอบๆ ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ โดยมีนักกีฬาเข้าร่วมแข่งขัน 139 คน จาก 24 ประเทศ
โตโยต้า ยาริส (XP150)
ที่มา
ปกติแล้ว โตโยต้า ยาริส ทำตลาดอยู่ในกลุ่มรถยนต์นั่งขนาดเล็กมาก ประเภททั่วไป (เช่น ฮอนด้า แจ๊ซ, เชฟโรเลต โซนิค, มาสด้า 2) แต่นับตั้งแต่ พ.ศ. 2553 เป็นต้นมาได้เกิดตลาดใหม่ในประเทศไทย คือ ตลาดรถยนต์นั่งขนาดเล็กมาก ประเภทอีโคคาร์ ซึ่งจะเป็นรถยนต์ระดับต่ำกว่า ใช้เครื่องเล็ก ประหยัดน้ำมันกว่า ต้นทุนการผลิตต่ำกว่า และได้มาตรการสนับสนุนด้านการลดภาษีจากรัฐบาล ทำให้มีราคาถูกกว่ารถประเภททั่วไป โตโยต้าจึงต้องการจะทำตลาดกลุ่มอีโคคาร์บ้าง แต่ไม่ต้องการให้มีรถยนต์นั่งขนาดเล็กมาก 5 ประตูขายพร้อมกันสองประเภท จึงตัดสินใจ ยุติการผลิตยาริสเดิมลง พัฒนาอีโคคาร์รุ่นใหม่ขึ้นมาให้ได้ตามเงื่อนไขอีโคคาร์ของรัฐบาล ซึ่งไม่มีความเกี่ยวข้องกับยาริสเดิมแม้แต่น้อย แต่ยืมชื่อยาริสมาใช้ในการทำตลาดเพียงเท่านั้น ดังนั้น รุ่นนี้จึงไม่สามารถนับเป็นยาริสรุ่นที่ 4 ได้ และไม่สามารถเปรียบเทียบราคาได้กับ ฮอนด้า แจ๊ซ, มาสด้า 2, เชฟโรเลต โซนิคได้เหมือนรุ่นเดิม แต่ต้องเปรียบเทียบกับรถยนต์ที่อยู่ในโครงการอีโคคาร์เช่นเดียวกัน เช่น ฮอนด้า บริโอ้, นิสสัน มาร์ช, ซูซูกิ สวิฟต์, มิตซูบิชิ มิราจ จึงจะถูกต้อง
Yaris 60th Anniversary (ประเทศไทย)
Toyota Yaris ถือได้ว่าเป็นรถ Eco car ยอดนิยมของคนไทย และทางโตโยต้าประเทศไทยก็ไม่พลาดที่จะนำรถยนต์รุ่นนี้ไปตกแต่งในเวอร์ชั่นพิเศษ 60th Anniversary เพื่อเป็นการเฉลิมฉลองโตโยต้าประเทศไทยครบรอบ 60 ปี เคาะราคาขายที่ 709,000 บาท บนพื้นฐานของรุ่น Sport Premium (Two-Tone) / X มาพร้อมตัวถังสีขาวมุก Platinum White Pearl / Black Roof จำกัดแค่ 1,000 คันเท่านั้น
ความพิเศษของ Yaris 60th Anniversary รุ่นพิเศษฉลองครบรอบ 60 ปี มีดังนี้
นอกจากนี้ ยังมี Yaris 60th Anniversary ที่ Wrap สี Laminated Grey ด้วยฟิล์มลามิเนต มูลค่า 57,000 บาท จำหน่ายเพียงโชว์รูมละ 1 คันเท่านั้น
Yaris ปรับโฉมครั้งที่ 3 (ประเทศไทย)
บริษัท โตโยต้า มอเตอร์ ประเทศไทย จำกัด แนะนำรถยนต์ TOYOTA YARIS เพื่อตอบสนองความต้องการรถยนต์นั่งขนาดเล็กในประเทศไทย ด้วยดีไซน์ภายนอกที่โดดเด่นเป็นเอกลักษณ์ ภายในห้องโดยสารกว้างขวาง สะดวกสบาย ตกแต่งด้วยวัสดุคุณภาพสูง ตอบรับไลฟ์สไตล์คนรุ่นใหม่ พร้อมสมรรถนะการขับขี่คล่องตัว และมีจุดเด่นที่ประสิทธิภาพการประหยัดน้ำมัน ที่สำคัญเพิ่มความมั่นใจในการขับขี่ด้วยระบบความปลอดภัยมาตรฐานระดับโลกของรถยนต์โตโยต้า “Toyota Safety Sense” นายศุภกร รัตนวราหะ รองกรรมการผู้จัดการใหญ่ กล่าวในการแถลงข่าวเปิดตัวอย่างเป็นทางการผ่านระบบออนไลน์ว่า “โตโยต้าได้แนะนำรถยนต์ที่ได้รับความนิยมเป็นอย่างสูงนั่นคือ TOYOTA YARIS ซึ่งมียอดขายรวมในประเทศไทยกว่า 418,000 คัน* นับตั้งแต่เปิดตัวในปี พ.ศ.2548 และยังได้รับความนิยมด้วยยอดขายอันดับ 1 ในตลาดอีโคคาร์แฮทช์แบ็คในปี พ.ศ.2565 ที่ผ่านมาอีกด้วย ในวันนี้ผมมีความยินดี ที่จะแนะนำ TOYOTA YARIS รุ่นใหม่ล่าสุด ที่ได้รับการพัฒนาทั้งในด้านรูปลักษณ์ และฟังก์ชันการใช้งาน เพื่อตอบโจทย์ความต้องการของลูกค้าได้ดีมากยิ่งขึ้น” นายรัฐพล ชุมสมุทร หัวหน้าวิศวกรระดับภูมิภาค กล่าวถึงการพัฒนารถรุ่นนี้ว่า “TOYOTA YARIS รุ่นปรับปรุงโฉมใหม่นี้ เรารักษาจุดแข็งของคอมแพคแฮทช์แบ็คไว้ได้ทั้งหมด ไม่ว่าจะเป็นความประหยัดน้ำมัน ความนุ่มนวล และคล่องแคล่วในการขับขี่ ห้องโดยสารนั่งสบาย เหมาะกับการใช้งานที่หลากหลาย และครั้งนี้เรายังได้เสริมจุดเด่นของผลิตภัณฑ์เพื่อให้ตอบรับแอคทีฟไลฟ์สไตล์ของคนรุ่นใหม่”
รุ่นย่อย
ราคายังไม่รวมชุดอุปกรณ์ตกแต่งมาตรฐาน LUSSO (ลูสโซ่), CHIARO (เคียโร่) และ PRESTO (เพรสโต้)
มีทั้งหมด 8 สี คือสีเทา Cement Gray Metallic (สีใหม่), สีเงิน Metal Stream (สีใหม่) , สีเทา Urban Metal (สีใหม่) , สีแดง Red Mica Metallic , สีดำ Attitude Black Mica , สีขาว Super White , สีส้ม Spicy Scarlet และสีขาวมุก Platinum White Pearl
สีเทา Cement Gray Metallic (เฉพาะรุ่น SMART / SPORT), สีส้ม Spicy Scarlet จะมีในรุ่น SMART และสีขาวมุก Platinum White Pearl (ยกเว้นรุ่น SPORT) เป็นสีพิเศษ เพิ่มเงิน 7,000 บาท, สีขาว Super White II จะมีในรุ่น SPORT , สีขาวมุก Platinum White Pearl จะมีในรุ่น SMART, PREMIUM และ PREMIUM S
ความเปลี่ยนแปลงของ Toyota Yaris Minorchange 2023 มีดังนี้
ท่าอากาศยานนานาชาติเคนเน็ธ คาอุนดา
ท่าอากาศยานนานาชาติเคนเน็ธ คาอุนดา (Kenneth Kaunda International Airport) เป็น ท่าอากาศยานนานาชาติ ในกรุงลูซากา ประเทศแซมเบีย เป็นที่รู้จักอย่างเป็นทางการในชื่อสนามบินนานาชาติลูซากาก่อนจะเปลี่ยนชื่อในปี 2554 เพื่อเป็นเกียรติแก่ เคนเน็ธ คาอุนดา ประธานาธิบดีคนแรกของประเทศ ท่าอากาศยานมีความจุผู้โดยสารสองล้านคนต่อปี สนามบินได้รับการออกแบบโดยวิศวกรโยธา Foad Mahboubi
ที่ตั้ง
สนามบินตั้งอยู่ใน เขต Chongwe ห่างจากถนน Great East ประมาณ 26 km ทางตะวันออกเฉียงเหนือของเมืองลูซากาซึ่งเป็นเมืองหลวงและเมืองที่ใหญ่ที่สุดของแซมเบีย
การคมนาคม
แท็กซี่ เป็นรูปแบบการเดินทางที่ใช้มากที่สุดในการเดินทางเข้าและออกจากท่าอากาศยานสู่เมืองลูซากา โดยใช้เวลาเดินทาง 15 ถึง 20 นาทีไปยังใจกลางเมือง
แผนการขยาย
ในปี 2558 รัฐบาลแซมเบีย ได้เริ่มการขยายและปรับปรุงท่าอากาศยานเป็นเวลา 3 ปี มีมูลค่าประมาณ 360 ล้านดอลลาร์สหรัฐโดยใช้เงินกู้ยืมจาก Exim Bank of China โดยมีสัญญาจ้างงานก่อสร้างกับ China Jiangxi International ในการก่อสร้าง อาคารผู้โดยสารสองชั้นแห่งใหม่พร้อมเคาน์เตอร์เช็คอิน 22 จุด ช่องตรวจคนเข้าเมือง 12 ช่อง และ เคาน์เตอร์ตรวจสอบความปลอดภัย 6 จุด อาคารต้อนรับผู้โดยสารระดับสำคัญ (presidential terminal) หอควบคุมการจราจรทางอากาศแห่งใหม่ และ โรงแรมสนามบินใหม่  คาดว่าอาคารผู้โดยสารแห่งใหม่จะเปิดให้บริการในปี 2562 สถานะการก่อสร้างยังไม่แล้วเสร็จอย่างเป็นทางการในเดือนมีนาคมปี พ.ศ. 2563
มูลนิธิไทยคม เอฟเอคัพ 2555
การแข่งขันฟุตบอล มูลนิธิไทยคม เอฟเอคัพ ฤดูกาล 2555 เริ่มการแข่งขันรอบแรก ตั้งแต่วันที่ 25 เมษายน ไปจนถึงนัดชิงชนะเลิศ ในวันที่ 4 พฤศจิกายน พ.ศ. 2555 ที่สนามศุภชลาศัย กรีฑาสถานแห่งชาติ โดยทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ
ระบบการแข่งขัน
ทำการจับสลากวันที่ 18 เมษายน แข่งขันวันที่ 25 เมษายน และ 26 เมษายน ทำการแข่งขันวันที่ 2 พฤษภาคม ทำการแข่งขันวันที่ 9 พฤษภาคม และ 16 พฤษภาคม ทำการแข่งขันวันที่ 1 สิงหาคม และ 15 สิงหาคม ทำการแข่งขันวันที่ 29 สิงหาคม ทำการแข่งขันวันที่ 3 ตุลาคม ทำการแข่งขันวันที่ 24 ตุลาคม ทำการแข่งขันวันที่ 4 พฤศจิกายน ที่ สนามศุภชลาศัย
รอบสาม
ทำการจับสลากวันอังคารที่ 29 พฤษภาคม ณ ห้องประชุมสมาคมฟุตบอล
รอบสี่
ทำการจับสลากวันศุกร์ที่ 17 สิงหาคม ณ โรงแรมโกลเด้นทิวลิป ซอฟเฟอริน
เส้นขนานที่ 2 องศาเหนือ
เส้นขนานที่ 2 องศาเหนือ คือวงกลมละติจูดที่ 2 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย เอเชียตะวันออกเฉียงใต้ มหาสมุทรแปซิฟิก และทวีปอเมริกาใต้